open-index/open-wikipedia-markdown huggingface dataset:
Elia (nimi)

**Elia** on heprealaisperäinen miehen, joskus myös naisen etunimi. Sen heprealainen alkumuoto on *Elijah*, joka tarkoittaa "Jahve on Jumalani", ja sen on tehnyt tunnetuksi Vanhan testamentin profeetta Elia (Elia Tisbeläinen). Nimi on laajalti käytössä myös kreikkalaisessa muodossa Elias. Suomessa ovat käytössä myös nimen muunnelma Eljas sekä varsinkin karjalaisilla myös Ilja.

Suomessa nimi Elia on Digi- ja väestötietoviraston tietojen mukaan annettu huhtikuuhun 2025 mennessä noin 1&nbsp;840 miehelle ja ainakin 80 naiselle. Nimi on ollut harvinaisena käytössä jo 1800-luvulla, mutta yli puolet Suomen Elia-nimisistä on syntynyt 2010- ja 2020-luvuilla.  Vuodesta 2020 lähtien Elian nimipäivä on 9. huhtikuuta, joka jo ennestään on ollut Eliaksen nimipäivä.

## Tunnettuja Elia-nimisiä

* Elia, *Elia Tisbeläinen* (800-luvulla eKr.), israelilainen profeetta 
* Elia, *Matti Wallgrén* (s. 1961), suomalainen ortodoksinen piispa, arkkipiispa (2024–)
* Elia, *Ott Ojaperv* (1977–2024), viron ortodoksinen piispa, Tartun piispa (2009–2024)
* Elia Ben Salomon, *Vilnan gaon* (1720–1797), puolanjuutalainen rabbi ja uskonoppinut
* Elia Benedettini (s. 1995), sanmarinolainen jalkapallomaalivahti
* Elia Dalla Costa (1872–1961), italialainen kardinaali
* Elia Fondaminski (1880–1942), venäläinen kirjailija ja poliitikko
* Elia Heikel (1852–1919), suomalainen rakennusmestari-arkkitehti
* Elia Kazan (1909–2003), yhdysvaltalainen teatteri- ja elokuvaohjaaja
* Elia Millosevich (1848–1919), italialainen tähtitieteilijä
* Elia Viviani (s. 1989), italialainen rata- ja maantiepyöräilijä
* Elia Zurbriggen (s. 1990), sveitsiläinen alppihiihtäjä

## Lähteet
Lina Hurtig

**Lina Hurtig** (s. 5. syyskuuta 1995 Avesta, Ruotsi) on ruotsalainen jalkapalloilija, pelipaikaltaan hyökkääjä. Hän on ulkomailla edustanut italialaisseura Juventusta kausina 2020–2022 ja englantilaista Arsenalia kausina 2022–2025. Hän siirtyi kesällä 2025 italialaiseen Fiorentinaan. Aiemmin hän edusti kotimaansa pääsarjassa Umeå IK:ta ja Linköpings FC:tä. Hurtig voitti jalkapallon naisten alle 19-vuotiaiden Euroopan-mestaruuskilpailuissa 2012 kultaa Ruotsin joukkueessa.

Hurtig on heinäkuun 11. päivään 2025 mennessä pelannut Ruotsin naisten maajoukkueessa 75 maaottelua ja tehnyt niissä 23 maalia. MM-kilpailuissa 2019 hän saavutti pronssia. Hän pelasi avauskokoonpanossa kahdessa ottelussa ja tuli vaihdosta kentälle viidessä ottelussa. Hän teki maalin alkulohko-ottelussa Thaimaata vastaan. EM-kilpailuissa 2022 Ruotsi ylsi välieriin ja Hurtig pelasi neljä ottelua. MM-kilpailuissa 2023 hän tuli vaihdosta kentälle kuudessa pronssia saavuttaneen Ruotsin seitsemästä ottelusta.

## Lähteet
Elin Bragnum

**Elin Bragnum** (s. 1. toukokuuta 1994 Tukholma, Ruotsi) on ruotsalainen jalkapalloilija, pelipaikaltaan keskikenttäpelaaja. Bragnum pelaa nykyisin Damallsvenskan-seura Piteå IF:n riveissä. Hänellä on seuran kanssa sopimus vuoteen 2020 saakka. Bragnum laukoo vasemmalta.

## Lähteet
Liisa Rantalaiho

**Liisa Rantalaiho** (s. 25. tammikuuta 1933 Kuorevesi) on suomalainen sosiologi. Hän johti Raija Julkusen kanssa Suomen Akatemian rahoittamaa tutkimushanketta Suomen hyvinvointiyhteiskunnasta ja sukupuolirooleista.

## Teoksia

* *Naisen historiallisuus: yhteiskunta, yksilö, sukupuoli: seminaariraportti* (Tampereen yliopisto, 1981) 
* *Toimistoautomaatio ja toimistotyö* (Tampereen yliopisto, 1984) 
* *Miesten tiede, naisten puuhat: yhteiskuntatieteen kritiikkiä naisten työn näkökulmasta* (Vastapaino, 1986) 
* *Naistutkimuksen tieteidenvälisiä ongelmia: seminaariraportti* (Tampereen yliopisto, 1987) 
## Lähteet
Isto Turpeinen

**Veikko Isto Kalevi Turpeinen** (s. 9. syyskuuta 1960 Rautjärvi) on tanssitaiteen tohtori, tanssija, tutkija ja pedagogi.

Hän on erityisasiantuntija Taiteen edistämiskeskuksessa Kulttuurihyvinvoinnin asiantuntijapalveluissa. 

Hän on toiminut Taideyliopiston Teatterikorkeakoulussa yliopistonlehtorina (2019–2020) ja vierailevana tutkijana Esittävien taiteiden tutkimuskeskuksessa (2018–2019). Tutkimusaiheena oli ”Organisaatiotutkimus taideorganisaatiosta: Mistä on tanssin hyvä tehty? Toimintatutkimus tanssikulttuurien muutosta yhteiseen taloon”.

Hän on ollut lisäksi tutkijatohtorina (2017–2019) Strategisen tutkimuksen neuvoston rahoittamassa Arts as Public Service: Strategic Steps towards Equality -hankkeessa, jossa hän toimi kahdessa ArtsEqual]-tutkimusryhmässä: Arts at School ja Basic Arts Education for All.

Hän on Taideosuuskunta Apinatarhan ja Vapaan Tanssikoulun (TPO) perustajajäsen. Hän toimi pitkään Suomen Taidekasvatuksen Tutkimusseuran johtokunnan jäsenenä. Hän on ollut Suomen miestutkimusseuran (SuMS) hallituksen jäsen. Hänen erikoisalaansa on tanssin raakalautatyötapa, jota hän on kehittänyt työskennellessään poikien ja miesten kanssa. 

Hän on väitellyt Taideyliopiston Teatterikorkeakoulussa 2015. Taidepedagogisen väitöstutkimuksen nimi on *Raakalautaa ja rakkautta. Kolme sommitelmaa oman elämän tanssista*. 

Hän sai vuonna 2002 Lastenkulttuurin valtionpalkinnon.

## Lähteet

## Aiheesta muualla

* Tanssin hyvä -tutkimus 
* ArtsEqual -tutkimusryhmät
* Taideosuuskunta Apinatarha
Anna Hjälmkvist

**Anna Hjälmkvist** (s. 25. maaliskuuta 1993 Ruotsi) on ruotsalainen jalkapalloilija, pelipaikaltaan keskikenttäpelaaja. Hän pelaa nykyisin Damallsvenskan-seura Växjö DFF:n paidassa. Hjälmkvist käyttää pelinumeroa 23.

## Lähteet
Fenoksimetyylipenisilliini

**Fenoksimetyylipenisilliini** (C16H18SN2O5) eli **V-penisilliini** on penisilliineihin kuuluva orgaaninen yhdiste. Yhdistettä käytetään lääketieteessä antibioottina. Fenoksimetyylipenisilliini kuuluu WHO:n laatimaan tärkeimpien lääkeaineiden luetteloon.

## Ominaisuudet ja käyttö
Huoneenlämpötilassa fenoksimetyylipenisilliini on kiteistä ainetta. Yhdiste liukenee happamiin vesiliuoksiin ja poolisiin orgaanisiin liuottimiin. Fenoksimetyylipenisilliinin antibioottiset ominaisuudet perustuvat siihen, että se estää bakteerien soluseinän synteesin. Fenoksimetyylipenisilliini tehoaa lähinnä grampositiivisiin bakteereihin esimerkiksi stafylokokkeihin, streptokokkeihin, sekä *Bacillus* -ja *Clostridium*-sukujen lajeihin. Penisillinaasia tuottavat bakteerit ja MRSA-kannat ovat vastustuskykyisiä yhdisteelle. Suurin osa gramnegatiivisista bakteereista on fenoksimetyylipenisilliinille vastustuskykyisiä. Fenoksimetyylipenisilliiniä voidaan käyttää keuhkokuumeen, nielutulehduksen ja ihotulehdusten hoidossa. Fenoksimetyylipenisilliini tuli Yhdysvalloissa markkinoille 1953. Fenoksimetyylipenisilliini kestää G-penisilliiniä paremmin happamia olosuhteita, joten sitä voidaan annostella tablettina ruiskeen sijasta.

## Haittavaikutukset
Tyypillisiä fenoksimetyylipenisilliinin aiheuttamia haittavaikutuksia ovat huonovointisuus, oksentelu ja ripuli. Penisilliinille allergisille se voi aiheuttaa ihottumaa ja vakaviakin yliherkkyysreaktioita kuten anafylaksiaa.

## Valmistus
Fenoksimetyylipenisilliiniä valmistetaan bioteknisesti *Penicillum chrysogenum*-homeen avulla. Homeen kasvatusliemeen lisätään fenoksietanolia tai fenoksietikkahappoa, jolloin home tuottaa fenoksimetyylipenisilliiniä.

## Lähteet
Rahakammio

**Rahakammio** on Suomen kansallismuseon rahakokoelma ja Suomen laajin numismaattinen kokoelma. Suurin osa kokoelman rahoista on suomalaisia. Rahakammio oli osa suurempaa Aarrekammio-näyttelyä, ennen kuin se suljettiin yleisöltä 2015.

## Lähteet
Pikku Veera

**Pikku Veera** () on Vasili Pitšulin ohjaama neuvostoliittolainen elokuva vuodelta 1988.

## Juoni
Saastuneen neuvostokaupungin juopon isän tytär, nuoreksi naiseksi varttunut Vera (Negoda) ei odota suuria tulevaisuudelta. Hän kulkee tansseissa, käyttäytyy kapinallisesti ja harrastaa seksiä opiskelijapoikaystävänsä kanssa.

## Rooleissa

## Vastaanotto
Elokuvan alastonkohtaus ja muu aiemmin vaiettu moraalittomuus aiheuttivat sensaation Neuvostoliitossa.

*Helsingin Sanomien* Mikael Fränti kirjoitti elokuvan tv-esityksen alla sen olevan hämmentävä, lohduton ja näköalaton neuvostoelokuva, joka ”nakertaa yleviltä neuvostotunteilta viimeisiä rippeitä”. Hänestä se on elokuvallisena suorituksena keskinkertainen, eikä länsimainen katsoja jaksa pitää elokuvan tarinaa tai ongelmanasetteluja kovin tuoreina.

*[[The New York Times]]in* kriitikot valitsivat *Pikku Veeran* vuonna 2004 yhdeksi kaikkien aikojen tuhannesta parhaasta elokuvasta maailmassa.

## Lähteet
Wee-Chon

**Wee-Chon** eli **Highland Frise** on valkoisen länsiylämaanterrierin ja bichon frisén risteymänä saatu valkoturkkinen koirarotu. Wee-Chon on valkoinen ja joskus kiharaturkkinen. Sillä on mustat nappisilmät ja melko lyhyt häntä. Wee-Chon on leikkisä, energinen ja aktiivinen rotu. Se rakastaa lenkkeilyä, mutta pitää myös rapsutustuokioista. Wee-Chon-koiran korvat voivat olla pystyt tai lurpat riippuen perimästä.

## Lähteet
The Barry Sisters

**The Barry Sisters** oli yhdysvaltalainen laulajaduo, joka tunnettiin juutalaisia kansanlauluja ja jazzia yhdistelevästä musiikistaan.

## Ura
Minnie ja Clara Bagelman syntyivät 1920-luvun alussa New Yorkin Bronxissa aškenasijuutalaisille siirtolaisvanhemmille. Siskokset aloittivat esiintymisuransa lasten radio-ohjelmassa ”Uncle Norman” 1930-luvun alussa. Vuosikymmenen loppupuolella he tekivät ensimmäiset levytyksensä. He alkoivat käyttää taiteilijanimiä Merna ja Claire Barry, ja alkujaan The Bagelman Sisters -nimisen duon nimeksi tuli The Barry Sisters. Vuodesta 1939 lähtien 1950-luvun puoliväliin asti he esiintyivät ”Yiddish Melodies in Swing” -radio-ohjelman vakituisina laulajina levytysuransa ohella. Yhtye myös vieraili usein televisio-ohjelmissa, kuten ''The Ed Sullivan Show’''ssa. The Barry Sisters julkaisi viimeisen albuminsa *Our Way* vuonna 1973.

The Barry Sisters levytti vanhaa juutalaista kansanmusiikkia ja jiddiš-teatterin laulelmia, esimerkiksi laulut ”Yiddishe Momme” ja ”Bei Mir Bist Du Schoen”. He lauloivat usein jiddišin kielellä. He esittivät myös jazzstandardeja, kuten kappaleet ”After You’ve Gone” ja ”Them There Eyes”. Heidän on sanottu aloittaneen ”jiddiš-swing”-musiikkigenren.

Merna Barry kuoli vuonna 1976. Clare Barry kuoli vuonna 2014.

## Lähteet
Lina Domberg

**Lina Domberg** (s. 28. lokakuuta 1995 Ruotsi) on ruotsalainen uransa päättänyt jalkapalloilija, joka oli pelipaikaltaan maalivahti. Hän edusti urallaan Damallsvenskan-joukkue KIF Örebroa.

## Lähteet
Akrítes

**Akrítes** (; virallisesti Δημοτική Ενότητα Ακριτών, *Dimotikí Enótita Akritón*) on yksi Nestórion kunnan kunnallisyksiköistä ja entinen itsenäinen Kreikan kunta. Se sijaitsee Kastorián alueyksikössä Länsi-Makedonian alueella. Kunnallisyksikön väkiluku on 669 (vuonna 2011).

Akrítesin kunnallisyksikkö käsittää Nestórion kunnan pohjoisosan Albanian vastaisella rajalla. Sen suurin asutus on Dipotamián kylä. Akrítes oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Nestórion kuntaan yhdessä Arrénesin ja Grámoksen kanssa, jolloin se muuttui uuden kunnan kunnallisyksiköksi.

## Kunnallisyksikön osat

Akrítesin kunnallisyksikkö muodostuu seuraavista kyläyhdyskunnista ja asutuksista:

## Lähteet
Ääni (albumi)

**Ääni** on Jonna Tervomaan kymmenes studioalbumi, joka julkaistiin 1. syyskuuta 2017.

## Kappaleet
# 
# 
# 
# 
# 
# 
# 
# 
# 
# 
# 

## Arvostelut
* Keskisuomalainen: 
* Soundi: 

## Lähteet
Michelle De Jongh

**Michelle Helene Isabelle De Jongh** (s. 19. toukokuuta 1997 Ruotsi) on ruotsalainen jalkapalloilija, pelipaikaltaan keskikenttäpelaaja. Hän pelaa nykyisin Damallsvenskan-seura Vittsjö GIK:ssä. De Jongh käyttää pelinumeroa 20.

## Lähteet
Vóio

**Vóio** (), antiikin **Boion** (), on vuori ja vuorijono Píndos-vuoristossa Makedoniassa Pohjois-Kreikassa. Sen korkeus on  metriä.

Vóio-vuori sijaitsee Länsi-Makedonian alueella, tarkemmin Kastorián alueyksikön lounaisosassa ja Kozánin alueyksikön länsiosassa. Sen länsipuolella sijaitsee Grámmos-vuori ja lounaispuolella Smólikas-vuori. Vóion kunta on nimetty vuoren mukaan.

Vuoren antiikin aikainen nimi on oletettavasti boiotialaisten heimon ja myös nykyisen Boiotian nimen taustalla.

## Lähteet
Amanda Edgren

**Amanda Edgren** (s. 24. elokuuta 1993 Ruotsi) on ruotsalainen jalkapalloilija, pelipaikaltaan keskikenttäpelaaja. Hän pelaa nykyisin Damallsvenskan-joukkue  Kristianstadsin paidassa. Edgren on edustanut Ruotsin naisten jalkapallomaajoukkuetta yhteensä 5 ottelun verran.
## Lähteet
Áskio (kunnallisyksikkö)

**Áskio** (; virallisesti Δημοτική Ενότητα Άσκιου, *Dimotikí Enótita Áskiou*) on yksi Vóion kunnan kunnallisyksiköistä ja entinen itsenäinen Kreikan kunta. Se sijaitsee Kozánin alueyksikössä Länsi-Makedonian alueella. Kunnallisyksikön väkiluku on 4&nbsp;002 (vuonna 2011).

Áskion kunnallisyksikkö käsittää Vóion kunnan koillisosan. Se on nimetty seudun Áskio-vuoren mukaan. Kunnallisyksikön suurin asutus on Galatinín kylä. Áskio oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Vóion kunnaksi yhdessä Neápolin, Pentálofoksen, Siátistan ja Tsotýlin kanssa, jolloin se muuttui uuden kunnan kunnallisyksiköksi.

## Kunnallisyksikön osat

Áskion kunnallisyksikkö muodostuu seuraavista kyläyhdyskunnista ja asutuksista:

## Lähteet
Dotsikó

**Dotsikó** () on Kreikan kylä sekä samanniminen Grevenán kunnan kunnallisyksikkö (Δημοτική Ενότητα Δοτσικού, *Dimotikí Enótita Dotsikoú*) ja entinen itsenäinen kyläkunta. Se sijaitsee Grevenán alueyksikössä Länsi-Makedonian alueella. Kylän ja kunnallisyksikön väkiluku on 39 (vuonna 2011).

Dotsikón kylä sijaitsee linnuntietä noin 26 kilometriä länsiluoteeseen Grevenán kaupungista. Dotsikón kunnallisyksikkö käsittää pienen alueen Grevenán kunnan luoteisosissa. Dotsikó oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Grevenán kuntaan yhdessä Ágios Kosmáksen, Avdéllan, Filippaíoin, Górgianin, Irakleótesin, Mesoloúrin, Perivólin, Samarínan, Smíxin, Theódoros Ziákaksen ja Véntzion kanssa, jolloin se muuttui uuden kunnan kunnallisyksiköksi.

## Lähteet

## Aiheesta muualla
Górgiani

**Górgiani** (; virallisesti Δημοτική Ενότητα Γόργιανης, *Dimotikí Enótita Górgianis*) on yksi Grevenán kunnan kunnallisyksiköistä ja entinen itsenäinen Kreikan kunta. Se sijaitsee Grevenán alueyksikössä Länsi-Makedonian alueella. Kunnallisyksikön väkiluku on 885 (vuonna 2011).

Górgianin kunnallisyksikkö käsittää alueita Grevenán kunnan eteläosissa. Sen suurin asutus on Kranéan kylä. Górgiani oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Grevenán kuntaan yhdessä Ágios Kosmáksen, Avdéllan, Dotsikón, Filippaíoin, Irakleótesin, Mesoloúrin, Perivólin, Samarínan, Smíxin, Theódoros Ziákaksen ja Véntzion kanssa, jolloin se muuttui uuden kunnan kunnallisyksiköksi.

## Kunnallisyksikön osat

Górgianin kunnallisyksikkö muodostuu seuraavista kyläyhdyskunnista ja asutuksista:

## Lähteet
Íon Dragoúmis (kunnallisyksikkö)

**Íon Dragoúmis** (; virallisesti Δημοτική Ενότητα Ίωνος Δραγούμη, *Dimotikí Enótita Íonos Dragoúmi*) on yksi Orestídan kunnan kunnallisyksiköistä ja entinen itsenäinen Kreikan kunta. Se sijaitsee Kastorián alueyksikössä Länsi-Makedonian alueella. Kunnallisyksikön väkiluku on 2&nbsp;899 (vuonna 2011).

Íon Dragoúmiksen kunnallisyksikkö käsittää Orestídan kunnan itäosan. Se on nimetty Makedonian vapaustaistelijoihin kuuluneen Íon Dragoúmiksen mukaan. Kunnallisyksikön suurin asutus on Kostarázin kylä. Íon Dragoúmis oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Orestídan kunnaksi yhdessä Árgos Orestikón kanssa, jolloin se muuttui uuden kunnan kunnallisyksiköksi.

## Kunnallisyksikön osat

Íon Dragoúmiin kunnallisyksikkö muodostuu seuraavista kyläyhdyskunnista ja asutuksista:

## Lähteet
Emilia Soini

**Emilia Soini** (s. 16. lokakuuta 1995 Espoo) on suomalainen squashinpelaaja. Hän on ollut maailmanrankingissa parhaimmillaan 41. sijalla toukokuussa 2022.

Soini on voittanut squashin Suomen-mestaruuden vuosina 2012, 2016, 2017, 2019, 2020, 2021, 2022, 2023 ja 2024. Hän harjoitteli vuodesta 2014 lähtien viiden vuoden ajan New Yorkissa, Yhdysvalloissa. Hän pelasi vuonna 2019 maailmanmestaruuskilpailuissa naisten pääsarjassa ensimmäisenä suomalaisena 25 vuoteen mutta hävisi ensimmäisellä kierroksella egyptiläiselle Zeina Mickawylle 1–3.

Soini voitti vuosien 2023 ja 2024 Euroopan-mestaruuskilpailuissa pronssia. Molemmilla kerroilla hänen vastustajansa pronssiottelussa oli Ranskan Marie Stephan. Vuonna 2023 pronssiottelua ei kuitenkaan lopulta pelattu ja molemmat saivat pronssia. Vuoden 2024 pronssiottelussa Soini voitti Stephanin erin 3–1 (12–10, 11–5, 8–11, 11–9).

## Lähteet

## Aiheesta muualla
* Emilia Soini PSA World Tourin sivuilla
Dimítrios Ypsilántis (kunnallisyksikkö)

**Dimítrios Ypsilántis** (; virallisesti Δημοτική Ενότητα Δημητρίου Υψηλάντη, *Dimotikí Enótita Dimitríou Ypsilánti*) on yksi Kozánin kunnan kunnallisyksiköistä ja entinen itsenäinen Kreikan kunta. Se sijaitsee Kozánin alueyksikössä Länsi-Makedonian alueella. Kunnallisyksikön väkiluku on 2&nbsp;335 (vuonna 2011).

Dimítrios Ypsilántiksen kunnallisyksikkö käsittää alueen Kozánin kunnan pohjoisosissa. Se on nimetty vapaustaistelija Dimítrios Ypsilántiksen mukaan. Kunnallisyksikön suurin asutus on Pontokómin kylä. Dimítrios Ypsilántis oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kozánin kuntaan yhdessä Aianín, Elimeían ja Ellíspontoksen kanssa, jolloin se muuttui uuden kunnan kunnallisyksiköksi.

## Kunnallisyksikön osat

Dimítrios Ypsilántiin kunnallisyksikkö muodostuu seuraavista kyläyhdyskunnista ja asutuksista:

## Lähteet
Kastráki (Kastoriá)

**Kastráki** (; virallisesti Δημοτική Ενότητα Καστρακίου, *Dimotikí Enótita Kastrakiou*) on yksi Kastorián kunnan kunnallisyksiköistä ja entinen itsenäinen Kreikan kyläkunta. Se sijaitsee Kastorián alueyksikössä Länsi-Makedonian alueella. Kunnallisyksikön väkiluku on 560 (vuonna 2011).

Kastrákin kunnallisyksikkö, suomeksi ”Pieni linna”, käsittää alueen Kastorián kunnan luoteisosissa Albanian vastaisella rajalla. Sen suurin asutus on Ieropigín kylä. Kastráki oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kastorián kuntaan yhdessä Agía Triádan, Ágioi Anárgyroin, Kleisoúran, Korestían, Makednoín, Mesopotamían ja Vítsin kanssa, jolloin se muuttui uuden kunnan kunnallisyksiköksi.

## Kunnallisyksikön osat

Kastrákin kunnallisyksikkö muodostuu seuraavista kyläyhdyskunnista ja asutuksista:

## Lähteet
Kastráki

**Kastráki** (, ; ”Pieni linna”) voi viitata seuraaviin paikkoihin Kreikassa:

* Kastráki, Kastorián kunnan kunnallisyksikkö ja entinen kunta Kastorián alueyksikössä Länsi-Makedonian alueella
* Kastráki, kylä Metéoran kunnassa Tríkalan alueyksikössä Thessalian alueella
* Kastráki, tekojärvi Aitolia-Akarnaniassa
Livaderó

**Livaderó** () on Kreikan kylä sekä samanniminen Sérvian kunnan kunnallisyksikkö (Δημοτική Ενότητα Λιβαδερού, *Dimotikí Enótita Livaderoú*) ja entinen itsenäinen kyläkunta. Se sijaitsee Kozánin alueyksikössä Länsi-Makedonian alueella. Kylän ja kunnallisyksikön väkiluku on 1&nbsp;232 (vuonna 2011).

Livaderón kylä sijaitsee linnuntietä noin 32 kilometriä eteläkaakkoon Kozánin kaupungista. Livaderón kunnallisyksikkö käsittää alueen Sérvia-Velventóksen kunnan eteläosissa. Livaderó oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Sérvia-Velventóksen kunnaksi yhdessä Kamvoúnian, Sérvian ja Velventóksen kanssa, jolloin se muuttui uuden kunnan kunnallisyksiköksi. Vuonna 2019 se tuli Kleisthenes I -suunnitelman myötä osaksi Sérvian kuntaa.

## Lähteet
Kleisoúra

**Kleisoúra** () on Kreikan kylä sekä samanniminen Kastorián kunnan kunnallisyksikkö (Δημοτική Ενότητα Κλεισούρας, *Dimotikí Enótita Kleisoúras*) ja entinen itsenäinen kunta. Se sijaitsee Kastorián alueyksikössä Länsi-Makedonian alueella. Koko kunnallisyksikön väkiluku on 259 ja varsinaisen Kleisoúran kylän väkiluku 257 (vuonna 2011).

Kleisoúran kylä sijaitsee noin 32 kilometriä itään Kastorián kaupungista. Se on alun perin aromanialaisten kylä. Kleisoúran kunnallisyksikkö käsittää Kastorián kunnan itäosan. 

Kleisoúra oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kastorián kuntaan yhdessä Agía Triádan, Ágioi Anárgyroin, Kastrákin, Korestían, Makednoín, Mesopotamían ja Vítsin kanssa, jolloin se muuttui uuden kunnan kunnallisyksiköksi.

## Kunnallisyksikön osat

Kleisoúran kunnallisyksikkö muodostuu seuraavista kyläyhdyskunnista ja asutuksista:

## Lähteet

## Aiheesta muualla
Dimbaza

**Dimbaza** on kaupunki Etelä-Afrikassa Itä-Kapin provinssissa. Kaupungissa oli noin 21&nbsp;800 asukasta vuoden 2011 väestönlaskennassa.

## Ilmasto
Dimbazassa on Köppenin ilmastoluokituksen mukaan lauhkea meri-ilmasto. Kesäisin on lämmintä ja sateista, talvisin on leutoa ja kuivempaa. Vuoden keskilämpötila on noin 17&nbsp;°C ja keskimääräinen sademäärä 650 millimetriä. Tammikuu on lämpimin kuukausi. Silloin vuorokauden keskilämpötila on noin 22&nbsp;°C. Viilein kuukausi on heinäkuu, jolloin keskilämpötila on noin 13&nbsp;°C. Sateisin kuukausi on maaliskuu, jolloin sataa keskimäärin noin 80 millimetriä. Kesäkuu puolestaan on kuivin kuukausi. Silloin keskimääräinen sadanta on 21 millimetriä.

## Lähteet
Jussi-palkinnot 1975

**Jussi-palkinnot 1975** jaettiin 1. syyskuuta 1975 Helsingissä, elokuvateatteri Orionissa. Palkinnot jaettiin elokuville, jotka olivat saaneet ensi-iltansa aikavälillä 1. heinäkuuta 1974 – 30. kesäkuuta 1975.

## Voittajat

### Kunniakirjat
* 11 kotimaista kunniakirjaa
* 17 ulkomaiselle elokuvalle

## Lähteet
*
Can Full of Joy

**Can Full of Joy** on Emmin kolmas studioalbumi, joka julkaistiin 2. marraskuuta 2005.

## Kappaleet
#
#
#
#
#
#
#
#
#
#
#

## Arvostelut
* Soundi: 

## Lähteet
Jussi-palkinnot 1977

**Jussi-palkinnot 1977** jaettiin 25. huhtikuuta 1977 elokuvateatteri Ritzissä. Palkinnot jaettiin elokuville, jotka olivat saaneet ensi-iltansa aikavälillä 1. heinäkuuta 1976 – 28. helmikuuta 1977.

## Voittajat

### Kunniakirjat
* 4 kotimaista kunniakirjaa
* 15 ulkomaiselle elokuvalle

## Lähteet
*
Jussi-palkinnot 1978

**Jussi-palkinnot 1978** jaettiin 15. toukokuuta 1978  elokuvateatteri Gloriassa. Palkinnot jaettiin elokuville, jotka olivat saaneet ensi-iltansa aikavälillä 1. maaliskuuta 1977 – 28. helmikuuta 1978.

## Voittajat

### Kunniakirjat
* 7 kotimaista kunniakirjaa
* 15 ulkomaiselle elokuvalle

## Lähteet
*
Makednoí

**Makednoí** (; virallisesti Δημοτική Ενότητα Μακεδνών, *Dimotikí Enótita Makednón*) on yksi Kastorián kunnan kunnallisyksiköistä ja entinen itsenäinen Kreikan kunta. Se sijaitsee Kastorián alueyksikössä Länsi-Makedonian alueella. Kunnallisyksikön väkiluku on 3&nbsp;220 (vuonna 2011).

Makednoín kunnallisyksikkö käsittää alueen Kastorián kunnan eteläosissa Orestiáda-järven eteläpuolella. Sen suurin asutus on Mavrochórin kylä. Makednoí oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kastorián kuntaan yhdessä Agía Triádan, Ágioi Anárgyroin, Kastrákin, Kleisoúran, Korestían, Mesopotamían ja Vítsin kanssa, jolloin se muuttui uuden kunnan kunnallisyksiköksi.

## Kunnallisyksikön osat

Makednoín kunnallisyksikkö muodostuu seuraavista kyläyhdyskunnista ja asutuksista:

## Lähteet
Mesoloúri

**Mesoloúri** () on Kreikan kylä sekä samanniminen Grevenán kunnan kunnallisyksikkö (Δημοτική Ενότητα Μεσολουρίου, *Dimotikí Enótita Mesolouríou*) ja entinen itsenäinen kyläkunta. Se sijaitsee Grevenán alueyksikössä Länsi-Makedonian alueella. Kylän ja kunnallisyksikön väkiluku on 33 (vuonna 2011).

Mesoloúrin pieni kylä sijaitsee Píndos-vuoristossa linnuntietä noin 24 kilometriä länsiluoteeseen Grevenán kaupungista. Mesoloúrin kunnallisyksikkö käsittää pienen alueen Grevenán kunnan läntisissä keskiosissa. Mesoloúri oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Grevenán kuntaan yhdessä Ágios Kosmáksen, Avdéllan, Dotsikón, Filippaíoin, Górgianin, Irakleótesin, Perivólin, Samarínan, Smíxin, Theódoros Ziákaksen ja Véntzion kanssa, jolloin se muuttui uuden kunnan kunnallisyksiköksi.

## Lähteet

## Aiheesta muualla
Kristiina Tuura

**Kristiina (Tikke) Tuura** (s. 10. maaliskuuta 1952 Espoo) on suomalainen taiteilija ja elokuvaohjaaja. Koulutukseltaan hän on taiteen maisteri.

Tuura on opiskellut taideaineita Ruotsissa Göteborgissa, Lahden taideoppilaitoksessa ja 1970-luvulla Taideteollisessa korkeakoulussa. Hän on aluksi työskennellyt elokuva-alalla rekvisitöörinä. Sambiassa tehdyn elokuvan *Rumpu, ruokokitara ja Honda* jälkeen hän alkoi tuottaa ja ohjata dokumenttielokuvia, pääasiassa Afrikassa. Hän on myös työskennellyt Yleisradion Basaari-ohjelmassa toimittajana ja kouluttajana, opettanut maahanmuuttajia ja pakolaisia ohjelman yhteydessä, opettanut Afganistanissa sikäläisiä nuoria naisia tekemään tv-dokumentteja ja Ugandassa sudanilaisia ja kongolaisia pakolaisia mediataidoissa. Hän sai taiteilijaeläkkeen vuonna 2015. Elokuvien lisäksi hän on tehnyt myös tilataidetta, jollaisesta on esimerkki *Pata, sandaali, virkattu teltta*, joka oli esillä ensi kerran Turun kulttuuripääkaupungin ohjelmassa vuonna 2011 ja myöhemmin 2013 Helsingissä Stoassa.

Tuuran poika on kuvaaja Kasimir Lehto.

## Palkinnot
* Suuri journalistipalkinto 2001, Journalistinen uudistus: pakolaistaustaisen toimittajien televisiotyön kurssi, Basaarin toimitus, työryhmän jäsenenä
* Suomi-palkinto 2004.
* Jussi-palkinto työryhmän jäsenenä Tulipää-elokuvassa 1981 

## Elokuvat
* *Hemåt i natten* (1977), sihteeri
* *Jonninjoutavaa* (1978). ohjaajan assistentti
* *Tulipää* (1980), rekvisiitta
* *Kuningas jolla ei ollut sydäntä* (1982), rekvisiitta
* *Angelas krig* (1984), rekvisiitta
* *Da Capo* (1985), rekvisiitta
* *Suuri illusioni* (1985), rekvisiitta
* *Kuningas lähtee Ranskaan* (1986), ompelija
* *Flucht in den Norden* (1987), Lavastus, Ausstattung
* *Rumpu, ruokokitara ja Honda* (1988), tuottaja, ohjaus, käsikirjoitus
* *Tiikeri ja Lilja* (1988), ohjaus, käsikirjoitus
* *Petos* (1988), rekvisiitta
* *Kuutamosonaatti* (1988), art director
* *Maissia ja matikkaa* (1989), ohjaus, suunnittelu
* *Rajamaa* (1989), lavastus & rekvisiitta
* *Mbira - Spirit of the People* (1990), tuottaja
* *Oppitunteja Nigerissä* (1990), käsikirjoitus, tuottaja, valokuvaus, ohjaus
* *Zulei* (1990), ohjaus, käsikirjoitus
* *Mbalax!* (1991), tuottaja
* *Yksin yksinäinen* (1991), tuottaja, ohjaus, käsikirjoitus, kuvaus, leikkaus
* *Madam, anna sata Kwachaa!* (1992), käsikirjoitus, ohjaus
* *A-E-I-O-U. Missä Sambian kirjat?* (1992), käsikirjoitus, ohjaus
* *Akvaariorakkaus* (1993), leikkausassistentti
* *Olen aito suomalainen, ammuu!* (1993), kuvausjärjestelyt
* *Rosa Was Here* (1994), catering
* *Tulennielijä* (1998), esineistö
* *Pikkusisar* (1999), esineistön suunnittelu ja toteutus
* *Basaari* (useita jaksoja), ohjaus
* *Pieni pyhiinvaellus* (2000), rekvisitööri
* *Ei rahasta rikkaat* (2003), ääni

## Lähteet

## Aiheesta muualla
* Kristiina Tuuran kotisivu
7 (Yonan albumi)

**7** on laulaja-lauluntekijä Yonan seitsemäs studioalbumi, joka julkaistiin 21. syyskuuta 2018. Se sijoittui parhaimmillaan sijalle 5 Suomen virallisella listalla ja sijalle 2. fyysisten albumien listalla.

## Vastaanotto
*[[Helsingin Sanomat]]* kirjoitti, että siinä, missä Yona oli ”aiemmilla levyillään pitänyt selkeästi yhtä esteettistä linjaa kerrallaan, nyt levylle on sisällytetty vähän kaikenlaista. Kokonaisuus rönsyilee ei-toivotulla tavalla. Alkupuolen autotunetettu r’n’b rikkoo mukavasti maanläheistä imagoa, mutta kokonaisuudessa kappaleet kuulostavat ikävän opportunistisilta. Kuin ei olisi oikein osattu päättää, että tehdäänkö laulelmavaikutteista poppia vai tehdäänkö Drake-vaikutteista urbaania nuorisomusiikkia. Sitova teema puuttuu.”

## Kappaleet
### LP

## Tekijät

### Muusikot
* Yona – laulu, ohjelmoidut soittimet & samplet, ambienssit
* Nicolas “Leissi” Rehn – kitarat
* Antti Kivimäki – basso
* Antti Kujanpää – koskettimet (kappale A6: Yona)
* Tatu Rönkkö – rummut
* Tuomas Timonen – rummut

### Muut muusikot
* Mauri Syrjälä – ohjelmoidut soittimet, samplet ja ambienssit
* Didier Selin – ohjelmoidut soittimet, samplet ja ambienssit
* Matti Pitkänen – viulu 1
* Heini Ikonen – viulu 2
* Matti Mietola – alttoviulu
* Juho Kanervo – sello
* Antti Kujanpää – jousisovitukset (kappale A6)
* Niklas Backman – jousisovitukset (kappale A6)

### Tuotanto
* Yona – äänittäjä
* Mauri Syrjälä – äänittäjä, miksaaja
* Didier Selin – äänittäjä
* Minerva Pappi – masteroija

## Lähteet
Anna Eriksson (albumi)

**Anna Eriksson** on iskelmälaulaja Anna Erikssonin esikoisalbumi, joka julkaistiin vuonna 1997. Se nousi Suomen virallisen listan sijalle 15. Albumi on myynyt tuplaplatinan oikeuttavan määrän.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 

## Tekijät
### Muusikot
* Anna Eriksson – laulu
* Pirjo Aittomäki, Mervi Hiltunen, Rele Kosunen, Anna-Mari Kähärä, Jari Laasanen ja Anita Pajunen – taustalaulut (ei: 8)
* Kim Lönnholm – taustalaulut
* Pertti Haverinen – kosketinsoittimet
* Jarmo Tinkala – harmonikka (ei: 8)
* Juha Björninen ja Jarmo Nikku – kitarat (ei: 8)
* Jyrki ”Muta” Manninen – kitarat
* Harri Rantanen – basso, taustalaulu
* Anssi Nykänen – rummut
* Tapio ”Mongo” Aaltonen – lyömäsoittimet
* Katinka Korkeala, Salla Mertsalo ja Sari Saalonen – viulut (ei: 8)

### Tuotanto
* MTV-Musiikki – tuotanto
* Jorma Hämäläinen ja Jari Laasanen – äänitys ja miksaus (MTV-studiot, Helsinki; paitsi 5, 7 & 14)
* Riitta Sourander – valokuvat
* Tahiti – muotoilu
* Rainer ”Rade” Puolakka / raDesign Oy – kannen suunnittelu

## Lähteet
Ehrentempel

**Ehrentempel** eli **kunniatemppelit** olivat kaksi Münchenin Königsplatz-aukion itälaidalla vuosina 1935–1947 sijainnutta hautamuistomerkkiä, joihin oli haudattu vuoden 1923 epäonnistuneessa oluttupavallankaappauksessa surmansa saaneet 16 kansallissosialistisen puolueen (NSDAP) ”marttyyriä”.

Kunniatemppelit suunnitteli arkkitehti Paul Ludwig Troost osaksi Königsplatzin itäreunalle rakennettua edustusrakennusten kokonaisuutta. Natsipuolueen johtaja Adolf Hitler tilasi suunnitelman Troostilta jo vuonna 1931, mutta se voitiin toteuttaa vasta natsien noustua Saksassa valtaan pari vuotta myöhemmin. Weimarin tasavallan viranomaiset eivät vuonna 1923 olleet sallineet edes vallankaappausyrityksessä kuolleiden hautaamista yhteishautaan. Kunniatemppelit vihittiin vallankaappausyrityksen 12-vuotispäivänä 9. marraskuuta 1935. Ne sijaitsivat symmetrisesti Königsplatzille johtavan kadun molemmin puolin, myöhemmin valmistuneiden kahden puolueen virastotalon välissä ja samalla vanhan puoluetalon Braunes Hausin vieressä. Temppeleiden tieltä purettiin Königsplartzin vanhimmat rakennukset, muun muassa arkkitehti Karl von Fischerin kotitalo.

Vainajat olivat temppeleissä suurissa valurautaisissa sarkofagimaisissa arkuissa, jotka oli sijoitettu pylväiden ympäröimään avoimeen atrium-tilaan. Kansallissosialistisen opin mukaan kunniatemppeleihin haudatut marttyyrit vartioivat maanpäällisestä haudastaan Saksan kansaa. Königsplatzilla järjestettiin vuosittain puolueen uusien jäsenten valatilaisuuksia, joissa marttyyrivainajat olivat mukana ”veritodistajina”.

Toisen maailmansodan jälkeen amerikkalaisten miehitysjoukkojen komentaja kenraali Dwight Eisenhower määräsi kesäkuussa 1945 poistamaan natsi-ideologiaan liittyneen muistomerkin. Vainajat siirrettiin takaisin alkuperäisiin hautoihinsa ja rauta-arkut sekä soihtumaljat sulatettiin, jotta niistä ei tulisi natsien pyhäinjäännöksiä. Itse temppelit tuhottiin viimein tammikuussa 1947 räjäyttämällä, vaikka myös niiden uusiokäyttöä oli harkittu. Temppeleiden sokkelit ovat edelleen näkyvissä.

## Lähteet

## Aiheesta muualla
Alla fine della notte

**Alla fine della notte** on italialaisen poplaulaja Neffan viides albumi, joka julkaistiin 9. kesäkuuta 2006.
## Kappaleet
# Tanta luce – 3:50
# Il mondo nuovo – 3:58
# Senza ali – 4:48
# La notte – 3:34
# Blu – 5:44
# Passione – 3:48
# Tu non mi manchi – 3:17
# Cambierà – 4:09
# Vieni appena puoi – 4:19
# Che sarà sarà – 3:32
# Venere – 2:53
# Luna nuova – 5:29
# Tutto tu – 2:20
## Aiheesta muualla
* ''Alla fine della notte'' discogs.com-sivustolla
Alex Kidd in Miracle World

**Alex Kidd in Miracle World** () on Segan kehittämä ja julkaisema tasohyppelypeli. Peli julkaistiin Japanissa 1. marraskuuta 1986 Sega Master Systemille ja maailmanlaajuisesti seuraavana vuonna. Peli on Alex Kidd -pelisarjan ensimmäinen.

## Pelaaminen

Pelissä ohjataan Alex Kidd -nimistä taistelutaitoista nuorukaista, jonka tehtävänä on kukistaa ilkeä Janken kätyreineen ja pelastaa Jankenin kidnappaamat prinssi Egle ja hänen morsiamensa prinsessa Lora tarkoituksena estää kuningaskunnan vajoamisen sekasortoon. Alexilla on käytössä vahvat nyrkit, joilla voidaan vihollisten oheella rikkoa kiviä. Pelissä kerätään valuuttaa, jolloin kaupoista voi saada avuksi kulkuneuvoja, kuten moottoripyörän ja helikopterin. Tasojen lopuissa pomotaistelut hoidetaan nyrkkien sijasta kivi, paperi ja sakset -muodossa. Kuoltuaan pelaaja voi jatkaa Game Overin jälkeen peliä hyödyntämällä peliin rakennettua näppäincomboa, mutta mahdollisuus jatkaa riippuu ainan pelissä kerätyn valuutan määrästä. Pelissä ei ole mukana tallennusmahdollisuutta.

## Lähteet

## Aiheesta muualla
*
Odota mua

**Odota mua** on suomalaisen iskelmälaulajan Anna Erikssonin kolmas albumi, joka julkaistiin vuonna 1999. Se nousi Suomen virallisen listan sijalle 6, ja pysyi listalla yhteensä 11 viikkoa. Albumi on myynyt platinalevyn oikeuttavan määrän.
## Kappaleet
#
#
#
#
#
#
#
#
#
#
#
#

## Muusikoita
* Vesa Anttila – kitarat (5)
* Anssi Nykänen – rummut (1, 5)
* Harri Rantanen – bassokitara (1, 5)

## Lähteet

## Aiheesta muualla
* ''Odota mua'' discogs.com -sivustolla
Local Hero – kylän sankari

**Local Hero – kylän sankari** (*Local Hero*) on Bill Forsythin käsikirjoittama ja ohjaama brittiläinen draamakomediaelokuva vuodelta 1983. Skottilaiskylästä suuren öljynjalostamohankkeen pyörteissä kertovan elokuvan pääosia näyttelevät Peter Riegert, Denis Lawson, Fulton Mackay ja Burt Lancaster.

## Juoni
Texasilaisen öljy-yhtiön johtaja (Lancaster) lähettää Skotlantiin uutta jalostamoa valmistelemaan alaisensa Mac MacIntyren (Riegert). Tämän tehtävä olisi ostaa muuan skottikylä pois uuden öljynjalostamon tieltä, mutta mies on kuitenkin kiinnostuneempi tähtitaivaasta ja revontulista. Varsinaisiksi päähenkilöiksi nousevat kyläläiset, jotka ovat kenties saamassa luonnonkauniille alueelleen valtavan uuden laitoksen ja itselleen tukun rahaa kullekin.

## Vastaanotto
*Local Hero* sai brittien Bafta-palkintogaalassa parhaan ohjauksen palkinnon (Forsyth). Se oli ehdolla myös parhaaksi elokuvaksi sekä miessivuosasta (Lancaster), kuvauksesta (Chris Menges), leikkauksesta (Michael Bradsell), alkuperäiskäsikirjoituksesta (Forsyth) ja musiikista (Mark Knopfler). Käsikirjoituksen palkitsivat myös yhdysvaltalaiset New York Film Critics Circle ja National Society of Film Critics. Yhdysvaltalainen National Board of Review of Motion Pictures nimesi *Local Heron* vuoden 1983 kymmenen parhaan englanninkielisen elokuvan joukkoon.
 
*Helsingin Sanomien* Mikael Fränti kirjoitti elokuvan tarjoavan riemukkaita ja hersyviä tilanteita. Hän näki Forsythin komediallisessa otteessa vanhojen Ealing-komedioiden henkeä.

*[[The New York Times]]in* kriitikot valitsivat *Local Heron* vuonna 2004 yhdeksi kaikkien aikojen tuhannesta parhaasta elokuvasta maailmassa. Se valittiin 1900-luvun vaikuttavimpien brittiläisten elokuvien joukkoon BFI:n kyselyssä vuonna 1999.

## Lähteet
Kaikista kasvoista

**Kaikista kasvoista** on Anna Erikssonin viides studioalbumi, joka julkaistiin vuonna 2003. Se nousi Suomen virallisen listan sijalle 7, ja pysyi listalla yhteensä 16 viikkoa. Albumi on myynyt kultalevyn oikeuttavan määrän.
## Kappaleet
#
#
#
#
#
#
#
#
#
#
#

## Lähteet
SkiTeam 105

**SkiTeam 105** on vuonna 2016 perustettu raisiolainen maastohiihdon erikoisseura. Seurassa kilpailee nuorten lisäksi myös muun muassa Lauri Vuorinen ja Tuukka Invenius.

## Lähteet
Stand by Me (Ben E. Kingin kappale)

**Stand by Me** on yhdysvaltalaisten Ben E. Kingin, Jerry Leiberin ja Mike Stollerin kirjoittama balladi, joka julkaistiin Kingin esittämänä singlenä vuonna 1961. "Stand by Me" on Kingin tunnetuin laulu. Single nousi vuonna 1961 Yhdysvaltain singlelistan sijalle 4 ja oli listalla 14 viikon ajan. Vuonna 1987 alkuperäislevytys nousi uudelleen singlelistan kymmenen myydyimmän joukkoon, kun sitä käytettiin Levi’s-farkkujen mainoksessa ja Rob Reinerin menestyselokuvassa *[[Stand by Me – viimeinen kesä]]* (1986), jolle se antoi myös nimensä.

Useat tunnetut artistit ovat Kingin jälkeen julkaisseet kappaleesta oman cover-versionsa. Pave Maijanen julkaisi vuonna 1984 *[[Maijanen (albumi)|Maijanen]]*-albumilla kappaleesta suomenkielisen version "Jää mun luo".

*[[Rolling Stone]]* -lehti sijoitti "Stand by Men" sijalle 122 kaikkien aikojen 500 parhaan laulun listallaan vuonna 2011.

## Lähteet
Kosti Pajari

**Kosti Pajari** (9. lokakuuta 1887 Parikkala – 17. elokuuta 1955 Helsinki) oli suomalainen kemisti, opettaja, päätoimittaja ja väestönsuojelumies. 

## Henkilöhistoria
Kosti Pajarin vanhemmat olivat kansakoulunopettaja Matti Pajari ja Beata Lemettinen ja puoliso vuodesta 1918 Iiri Helmi Tekla Kock. Pajari tuli ylioppilaaksi 1908 ja valmistui filosofian kandidaatiksi 1913 ja lisensiaatiksi 1943. Filosofian tohtoriksi hän väitteli 1944. Opintomatkoja Pajari teki Keski-Eurooppaan ja Skandinaviaan. 

Hän toimi ensin SOK:n kemiallisen laboratorion assistenttina 1913–1916 ja myöhemmin laboratorion johtajana vuodesta 1916 aina vuoteen 1953 asti. Osuuskauppakurssien tavaraopin luennoija hän oli 1914–1944 ja palopäällystökoulutuksen luennoija 1927–1938. Pajari toimi myös *Kaasuntorjuntalehden* päätoimittajana 1935–1942 ja useiden eri kemiaan sekä väestönsuojeluun liittyvien järjestöjen, seurojen, johtokuntien ja komiteoiden jäsenenä tai puheenjohtajana. 

Sisällissodassa Pajari toimi komppanianpäällikkönä. Suojeluskuntaupseerin tutkinnon hän suoritti 1922 ja insinööriupseeritutkinnon 1930. Sotilasarvoltaan Pajari oli insinöörimajuri (1942).

Kosti Pajarin veli oli konsuli, toimitusjohtaja Toivo K. Pajari.

## Julkaisuja
* *Polttoaineiden palamislämmöistä*, 1939
* *Untersuchungen über die Kiefernrinde und das Rindenöl*, 1942 (väitöskirja)
* *Tavarasanakirja*, 1947, toim. R. V. Stigell, Armas Vartiainen, Kosti Pajari, Juho Kauppi 

## Lähteet
Anna joulu

**Anna joulu** on suomalaisen iskelmälaulajan Anna Erikssonin joulualbumi, joka julkaistiin vuonna 1998. Albumi on myynyt kultalevyn oikeuttavan määrän.
## Kappaleet
#
#
#
#
#
#
#
#
#
#
#
#
#
#

## Lähteet
Stand by Me

**Stand by Me** voi viitata esimerkiksi seuraaviin asioihin:

* ”Stand by Me”, Ben E. Kingin kappale vuodelta 1961
* ”Stand by Me”, Oasiksen kappale vuodelta 1997
* *[[Stand by Me – viimeinen kesä]]* (engl. *Stand by Me*), Rob Reinerin ohjaama elokuva vuodelta 1986
Mesopotamía

**Mesopotamía** (; myös *Mesopotamiá*, Μεσοποταμιά) on Kreikan kaupunki sekä samanniminen Kastorián kunnan kunnallisyksikkö (Δημοτική Ενότητα Μεσοποταμίας, *Dimotikí Enótita Mesopotamías*) ja entinen itsenäinen kunta. Se sijaitsee Kastorián alueyksikössä Länsi-Makedonian alueella. Koko kunnallisyksikön väkiluku on 4&nbsp;224 ja varsinaisen Mesopotamían kaupungin väkiluku 2&nbsp;099 (vuonna 2011).

Mesopotamían pieni kaupunki sijaitsee noin 12 kilometriä länteen Kastorián kaupungista. Sen nimi, suomeksi ”Jokien välissä”, viittaa sijaintiin Aliákmonas- ja Ladopótamos-jokien välissä. Mesopotamían kunnallisyksikkö käsittää alueen Kastorián kunnan länsiosissa.

Mesopotamía oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kastorián kuntaan yhdessä Agía Triádan, Ágioi Anárgyroin, Kastrákin, Kleisoúran, Korestían, Makednoín ja Vítsin kanssa, jolloin se muuttui uuden kunnan kunnallisyksiköksi.

## Kunnallisyksikön osat

Mesopotamían kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet

## Aiheesta muualla
Pentálofos (Kozáni)

**Pentálofos** () on Kreikan kylä sekä samanniminen Vóion kunnan kunnallisyksikkö (Δημοτική Ενότητα Πενταλόφου, *Dimotikí Enótita Pentalófou*) ja entinen itsenäinen kunta. Se sijaitsee Kozánin alueyksikössä Länsi-Makedonian alueella. Koko kunnallisyksikön väkiluku on 620 ja varsinaisen Pentálofoksen kylän väkiluku 446 (vuonna 2011).

Pentálofoksen kylä, suomeksi ”Viisi kukkulaa”, sijaitsee Vóio-vuoren rinteessä linnuntietä noin 56 kilometriä länsilounaaseen Kozánista. Pentálofoksen kunnallisyksikkö käsittää Vóion kunnan lounaisosan. Pentálofos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Vóion kunnaksi yhdessä Áskion, Neápolin, Siátistan ja Tsotýlin kanssa, jolloin se muuttui uuden kunnan kunnallisyksiköksi.

## Kunnallisyksikön osat

Pentálofoksen kunnallisyksikkö muodostuu seuraavista kyläyhdyskunnista ja asutuksista:

## Lähteet

## Aiheesta muualla
Pentálofos

**Pentálofos** (, ”Viisi kukkulaa”) voi viitata seuraaviin paikkoihin Kreikassa:

* Pentálofos, kylä Vóion kunnassa Kozánin alueyksikössä Länsi-Makedonian alueella
* Pentálofos, kaupunki Oraiókastron kunnassa Thessalonikin alueyksikössä Keski-Makedonian alueella
Perivóli (Grevená)

**Perivóli** () on Kreikan kylä sekä samanniminen Grevenán kunnan kunnallisyksikkö (Δημοτική Ενότητα Περιβολίου, *Dimotikí Enótita Perivolíou*) ja entinen itsenäinen kyläkunta. Se sijaitsee Grevenán alueyksikössä Länsi-Makedonian alueella. Kylän ja kunnallisyksikön väkiluku on 21 (vuonna 2011).

Perivólin pieni kylä sijaitsee Píndos-vuoristossa Smólikas-vuoren kaakkois- ja Týmfi-vuoren länsipuolella, linnuntietä noin 29 kilometriä länsilounaaseen Grevenán kaupungista. Perivólin kunnallisyksikkö käsittää Grevenán kunnan lounaisosan. Perivóli oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Grevenán kuntaan yhdessä Ágios Kosmáksen, Avdéllan, Dotsikón, Filippaíoin, Górgianin, Irakleótesin, Mesoloúrin, Samarínan, Smíxin, Theódoros Ziákaksen ja Véntzion kanssa, jolloin se muuttui uuden kunnan kunnallisyksiköksi.

## Lähteet

## Aiheesta muualla
Theódoros Ziákas (kunnallisyksikkö)

**Theódoros Ziákas** (; virallisesti Δημοτική Ενότητα θεόδωρου Ζιάκα, *Dimotikí Enótita Theódorou Ziáka*) on yksi Grevenán kunnan kunnallisyksiköistä ja entinen itsenäinen Kreikan kunta. Se sijaitsee Grevenán alueyksikössä Länsi-Makedonian alueella. Kunnallisyksikön väkiluku on 1&nbsp;297 (vuonna 2011).

Theódoros Ziákaksen kunnallisyksikkö käsittää alueen Grevenán kunnan keskiosissa. Se on nimetty makedonialaisen vapaustaistelija Theódoros Ziákaksen mukaan. Kunnallisyksikön suurin asutus on Spílaion kylä. Theódoros Ziákas oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Grevenán kuntaan yhdessä Ágios Kosmáksen, Avdéllan, Dotsikón, Filippaíoin, Górgianin, Irakleótesin, Mesoloúrin, Perivólin, Samarínan, Smíxin ja Véntzion kanssa, jolloin se muuttui uuden kunnan kunnallisyksiköksi.

## Kunnallisyksikön osat

Theódoros Ziákaksen kunnallisyksikkö muodostuu seuraavista kyläyhdyskunnista ja asutuksista:

## Lähteet
Tsotýli

**Tsotýli** () on Kreikan kylä sekä samanniminen Vóion kunnan kunnallisyksikkö (Δημοτική Ενότητα Τσοτυλίου, *Dimotikí Enótita Tsotylíou*) ja entinen itsenäinen kunta. Se sijaitsee Kozánin alueyksikössä Länsi-Makedonian alueella. Koko kunnallisyksikön väkiluku on 3&nbsp;417 ja varsinaisen Tsotýlin kylän väkiluku 1&nbsp;545 (vuonna 2011).

Tsotýlin kylä sijaitsee linnuntietä noin 40 kilometriä länteen Kozánista. Tsotýlin kunnallisyksikkö käsittää alueen Vóion kunnan läntisissä keskiosissa. Tsotýli oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Vóion kunnaksi yhdessä Áskion, Neápolin, Pentálofoksen ja Siátistan kanssa, jolloin se muuttui uuden kunnan kunnallisyksiköksi.

## Kunnallisyksikön osat

Tsotýlin kunnallisyksikkö muodostuu seuraavista kyläyhdyskunnista ja asutuksista:

## Lähteet

## Aiheesta muualla
Velventós

**Velventós** () on Kreikan kaupunki ja samanniminen kunta (Δήμος Βελβεντού, *Dímos Velventoú*), joka sijaitsee Kozánin alueyksikössä Länsi-Makedonian alueella. Koko kunnan väkiluku on 3&nbsp;448 ja varsinaisen Velventóksen kaupungin väkiluku 3&nbsp;360 (vuonna 2011).

Velventóksen pieni kaupunki sijaitsee lähellä Polýfytoksen tekojärven koillisrantaa linnuntietä noin 25 kilometriä itäkaakkoon Kozánin kaupungista. Velventós oli itsenäinen kunta jo aiemmin vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Sérvia-Velventóksen kunnaksi yhdessä Kamvoúnian, Livaderón ja Sérvian kanssa, jolloin se muuttui uuden kunnan kunnallisyksiköksi. Velventóksesta tuli itsenäinen kunta jälleen 1. syyskuuta 2019, kun Sérvia-Velventóksen kunta jaettiin Kleisthenes I -suunnitelman mukaisesti kahdeksi kunnaksi, joista toinen on Sérvian kunta. Näistä Velventóksen kunta käsittää saman alueen kuin vanha.

## Kunnallisyksikön osat

Velventóksen kunta muodostuu seuraavista kylä- ja kaupunkiyhdyskunnista ja asutuksista:

## Lähteet

## Aiheesta muualla
Jussi-palkinnot 1979

**Jussi-palkinnot 1979** jaettiin 27. toukokuuta 1979 elokuvateatteri Gloriassa. Palkinnot jaettiin elokuville, jotka olivat saaneet ensi-iltansa aikavälillä 1. maaliskuuta 1978 – 28. helmikuuta 1979.

## Voittajat

### Kunniakirjat
* 10 kotimaista kunniakirjaa
* Kunniakirja Lyypekin Pohjoismaisille elokuvajuhlille
* 17 ulkomaiselle elokuvalle

## Lähteet
*
Perivóli

**Perivóli** (, ”Puutarha”, ”Hedelmätarha”) voi viitata seuraaviin paikkoihin Kreikassa:

* Perivóli, kylä ja Grevenán kunnan kunnallisyksikkö Grevenán alueyksikössä Länsi-Makedonian alueella
* Perivóli, kylä Korfun saarella Jooniansaarten alueella

## Katso myös

* Perivólia, useita paikkoja
Jussi-palkinnot 1980

**Jussi-palkinnot 1980** jaettiin 26. toukokuuta 1980 elokuvateatteri Gloriassa. Palkinnot jaettiin elokuville, jotka olivat saaneet ensi-iltansa aikavälillä 1. maaliskuuta 1979 – 29. helmikuuta 1980.

## Voittajat

### Kunniakirjat
* 10 kotimaista kunniakirjaa
* 20 ulkomaista kunniakirjaa

## Lähteet
Pelham 1-2-3 kaapattu

**Pelham 1-2-3 kaapattu** (*The Taking of Pelham One Two Three*) on Joseph Sargentin ohjaama yhdysvaltalainen jännityselokuva, jossa rikollisjoukko kaappaa New Yorkin metrojunan. Vuonna 1974 ensi-iltansa saanut trilleri perustuu John Godeyn romaaniin *Juna pysähtyy* (Otava 1973), jonka pohjalta käsikirjoituksen on tehnyt Peter Stone. Elokuvasta on tehty uusintaversiot 1998 ja 2009.

## Juoni
Rikolliset nimeltä Sininen (Robert Shaw), Vihreä (Martin Balsam), Harmaa (Héctor Elizondo) ja Ruskea (Earl Hindman) kaappaavat metrojunan vaunun ja vaativat toimitettavaksi tunnin kuluessa miljoonan dollarin lunnaat. Myöhästymisestä aletaan tappaa vaunun matkustajia yksi joka minuutti. Tapahtumat etenevät elokuvassa reaaliajassa. Nopeita päätöksiä vaativan poliisioperaation johtajaa näyttelee Walter Matthau.

## Vastaanotto
*Helsingin Sanomien* Petri Kemppinen luonnehti elokuvan tv-esityksen alla 1992 sitä taitavasti ohjatuksi suurkaupunkiin siirretyksi westerniksi.  *[[Video-opas|Video-oppaassa]]* vuodelta 1994 Asko Alanen kuvasi elokuvaa ”sähäkäksi ja ovelasti juonituksi keikaksi” sekä Matthaun ja Shaw’n hahmojen väliseksi ”tiukaksi pikashakiksi”. Hän antoi elokuvalle neljä tähteä viidestä, mikä vastaa sanallista arviota ”erinomainen”.

*[[The New York Times]]in* kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.

## Uusintaversioita
* Pelham 1-2-3 kaapattu! (televisioelokuva, 1998)
* Kaappaus metrossa – Pelham 1 2 3 (2009)

## Lähteet

## Aiheesta muualla
*
Jussi-palkinnot 1981

**Jussi-palkinnot 1981** jaettiin 28. toukokuuta 1981 Hämeenlinnassa, Hotelli Aulangossa. Palkinnot jaettiin elokuville, jotka olivat saaneet ensi-iltansa aikavälillä 1. maaliskuuta 1980 – 28. helmikuuta 1981.

## Voittajat

### Kunniakirjat
* 9 kotimaista kunniakirjaa
* 16 ulkomaista kunniakirjaa

## Lähteet